تورک سلاح‌لی گوج‌لرینین لجستیک و تاکتیک مانور قابیلیتینی بؤیوک اؤلچوده آرتیراجاق ۱۰۵ میلیمتر هاوادان داشینابیلن یونگول چکیلی هویتزر سیستمی "بوران"ین تست آتیشلاری اوغورلا ائدیلدی.
یونگوللشدیریلمیش قورولوشو سایه‌سین‌ده هلیکوپترله عملیات بؤلگه‌سینه داشینابیلمه خصوصیتینه صاحب سلاح سیستمینین سری اورتیمینه ایل سونو اعتباریله باشلانماسی پلانلاشدیریلیر.
سیستمله هاوا هوجوم عملیاتی ایجرا ائد‌جک کماندو و پیادا بیرلیکلرینین احتیاجینین قارشیلانما‌سی آماجلانیر.
سؤزوگئدن بیرلیکلرین قورولوشلارینا اویغون سیستم هاوادان داشینابیله‌جک.
بوران، ماکسیموم ۱۷ کیلومتر مسافه‌نی تأثیر آلتینا آلابیلیر.
چکی‌سی ماکسیموم مین ۷۲۰ کیلوگرام اولان سیستم، سیکورسکی اس-۷۰ هلیکوپتری ایله خاریجی یوک، چینووک سی اچ-۴۷ هلیکوپتری ایله ده هم خاریجی، هم ایچ یوک اولاراق داشینابیله‌جک.
میلی ساوونما باخانی نورالدین جانیکلی، تویتر حسابین‌دان هاوا هوجوم عملیاتی گرچکلشدیره‌جک کماندو و پیادا بیرلیکلرینین عملیات احتیاجینین قارشیلانماسی اوچون یئرلی و میلی یئنی بیر سلاح سیستمینین اورتیلدیگینی آچیقلادی.
جانیکلی، باشقا بیر پایلاشیمیندا ایسه ۱۵۵ میلیمتر هویتزر مهماتینین بوتون آلت پارچا‌لاری یئرلی و میلی اولاراق اورته‌بیلمه ایمکانی تامین ائدیلدیگینی بیلدیردی.
جانیکلی،
"تحریملری، یئرلی و میلی اورتیم آشماغا داوام ائدیریک" ایفاده‌سینی ایشلتدی.
